**MDP Központi Vezetősége**

**részére**

* Szigorúan bizalmas -

**Jelentés *Az ember tragédiájáról***

**Tényállás:** 1955. január 7-én a Nemzeti Színház bemutatta M. I. *Az ember tragédiája* c. (t. csak T.) előadást Gellért Endre, Major Tamás és Marton Endre rendezésében. Ádám: Básti Lajos, Éva: Lukács Margitot, Lucifer: Major Tamást.

Az előadás rendezési elvei megfelelnek a szocreál törekvéseinek. A színrevitel mégis több okból is kifogásolható:

1. A dráma kétszintűsége egy vallási szubsztancia létezését sulykolja. A kommunizmus feladata, hogy ezen „ópium” írmagját is kiirtsa.
2. A T. egyik fő problematikája a tömeg ábrázolása. Az általunk megálmodott rendszer a proletárok akaratára épít. A darab a tömeg naivitását, manipulálhatóságát mutatja be, ezáltal a tömeget alkotó egyén silányságát hangsúlyozza. A darab hatására felébredhet az „egyéniségek” hiú önérzete, ami beláthatatlan következményekhez vezethet.
3. A műben hangsúlyos a rendszerek bukásának törvényszerűsége. A népi demokrácia ellenzői felhasználva ezt a hamis szemléletmódot könnyen ellenszegülést generálhatnak. Nekünk számolni kell a manipulátorokkal és azokkal, akik Madách elavult világértelmezését ellenünk fordíthatják. Ez a gondolkodásmód egy jövőbeli forradalmat generálhat.
4. A Falanszter olyan világot mutat be, amelyben a döntések felülről jönnek. A szín kényes kérdéseket generál, így a nézőt a vezetőink, a Pártitkárunk ellen fordíthatja. Bár a kommunizmus a legtökéletesebb államrendszer, a Falanszter elhitetheti, hogy a vezetőink döntései negatív hatással vannak az egyén szabadságára. Ellenlábasaink fabrikált érvekkel alátámaszthatják ennek igazát, hogy tökéletesen felépített államrendszerünkben kárt tegyenek.
5. A madáchi-végszó a küzdésre és bizakodásra szólít. Ma, az építés korszakában, nem szabad a küzdést - mint járható utat - a felszínen tartani, hiszen ez végzetes eseményekhez, akár ellenforradalomhoz is vezethet.

A javaslatunk, hogy a *T.-t* mielőbb vegyék le a színházi évad műsoráról.

Bp., 1955. jan. 10.

*Polonius*